## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/159-14/2015.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2015. december 16-án 14.30 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal 49. számú tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

Pem Imre elnökhelyettes

Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Schönherrné Pokó Ildikó Pénzügyi Irodavezető, Tóth János informatikus, Döméné Domonkos Bernadett jegyzőkönyvvezető.

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai nyilvános ülésén a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal**

**– egyhangúan - az alábbi határozatot hozza:**

**17/2015. (XII.16.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontokat tárgyalja.

**NAPIREND**

1. **Tapolca Város Német Nemzetiségi Önkormányzata 2015. évi költségvetése módosításának tárgyalása**

*Előterjesztő: Molnár Attila, a Német Nemzetiségi Önkormányzat elnöke*

**2. Tapolca Város Német Nemzetiségi Önkormányzata Képviselő-testülete 2016. évi munkatervének elfogadása**

### *Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

1. **Tapolca Város Német Nemzetiségi Önkormányzata 2015. évi költségvetése módosításának tárgyalása**

*Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Kérdezi, hogy a hivatal részéről van-e az előterjesztéshez kiegészíteni való.

**Schönherrné Pokó Ildikó irodavezető**: Nincs az előterjesztéshez kiegészíteni valója. Tájékoztatást ad arról, hogy 1.000 Ft-os kamatbevétel változás történt, ami befolyásolja a kiadási és a bevételi főösszeget. A kiemelt előirányzatok között átcsoportosítás történt, ami miatt az előirányzatok módosítása szükséges.

**Molnár Attila elnök**: A Veszprém Megyei Német Nemzetiségi Önkormányzat 20.000 Ft összeggel támogatni fogja az ez évi, márt elmúlt Nemzetiségi Nap című rendezvényen való részvételt. Valószínű, hogy ez az összeg ebben az évben már nem fog megérkezni a számlájukra.

**Schönherrné Pokó Ildikó irodavezető**: Amint ez az összeg megérkezik a számlára, januárban előirányzat módosításra lesz szükség. A költségvetés tárgyalásakor is lehet előirányzatot is módosítani.

**Molnárné Resch Myrtill képviselő**: Ha ez az összeg nem kerül felhasználásra, nem fog elveszni?

**Schönherrné Pokó Ildikó irodavezető**: Ez a feladatalapú támogatások esetében történik. Az elkölthető pénzt már elköltötték, ez az összeg, ha nem kerül felhasználásra, nem fog elveszni. Levélben fognak értesülni hivatalos állásfoglalásról a két támogatással kapcsolatban. A működési támogatás december 31-ig használható fel működési jellegű célokra, a feladatalapú támogatás április 30-ig. Január 31-ig be kell számolni a minisztériumnak az előző évi támogatások felhasználásáról. A működési támogatást el kell költeni, ami meg fog valósulni. Nem egyértelmű a támogatások megítélésében az állásfoglalás, hogy csak meghatározott célú feladatokat lehet támogatni működési és feladatalapú támogatásokból. Meg kell nézni, hogy milyen lehetőség van civil szervezeteknek támogatására. Ezt alaposan át kell gondolni.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal**

**– egyhangúan - az alábbi határozatot hozza:**

**18/2015. (XII.16.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2015. évi költségvetésének módosításáról szóló határozatát elfogadja és 18/2015. (XII.16.) számon Nkt. határozatai közé iktatja.

**2. Tapolca Város Német Nemzetiségi Önkormányzata Képviselő-testülete 2016. évi munkatervének elfogadása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Kérdezi, hogy a hivatal részéről van-e az előterjesztéshez kiegészíteni való.

**Dr. Rozgonyi Viktória aljegyző**: Nem kívánja az előterjesztést kiegészíteni.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal**

**– egyhangúan - az alábbi határozatot hozza:**

**19/2015. (XII.16.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2016. évre előterjesztett munkatervet elfogadja.

**VEGYES ÜGYEK**

**Molnár Attila elnök:** Tájékoztatást ad arról, hogy megállapodást kötöttek a Nagyboldogasszony Római Katolikus Általános Iskolával, a mikulás és karácsonyi ünnepség előkészületeit 10.000 Ft összeggel támogatták, az összeg átadásra is került. A fényképekkel ellátott beszámoló még nem érkezett meg. Az önkormányzat által nyújtott támogatást nagy örömmel használta fel az iskola, mellyel 5-6 éve tartanak fenn kapcsolatot és a jövőben is támogatni kívánják a hasonló jellegű rendezvényeket. Javasolja, hogy ezt a szándékot foglalják határozatba.

**Német Nemzetiségi Önkormányzat Képviselő-testülete 3 igen szavazattal**

**– egyhangúan - az alábbi határozatot hozza:**

**20/2015. (XII.16.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a Nagyboldogasszony Római Katolikus Általános Iskolával (8300 Tapolca, Templom domb 6.) támogatás céljából a jövőben kapcsolatot kíván tartani.

**Molnár Attila elnök:** Tájékoztatást ad arról, hogy 2015. október 10-én került megrendezésre a 25. Veszprém Megyei Német Gála Nagytevelen. E rendezvény támogatása úgy történt, hogy a Veszprém megyében lévő német nemzetiségi önkormányzatok arányosan vettek részt a rendezvény anyagi támogatásában, így egy önkormányzatra jutó támogatási összeg 5.100 Ft volt. Ezt a támogatást nyújtották a rendezvény megvalósításához, ennek a beszámolóját küldték meg a számlával együtt. Javasolja, hogy a rendezvény megvalósításához biztosított támogatás felhasználásáról készült beszámolót fogadják el.

**Német Nemzetiségi Önkormányzat Képviselő-testülete 3 igen szavazattal**

**– egyhangúan - az alábbi határozatot hozza:**

**21/2015. (XII.16.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 25. Veszprém Megyei Német Gála című rendezvény megvalósításához biztosított támogatás felhasználásáról készített beszámolót elfogadja.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 14.45 órakor bezárja.

**K.m.f.**

**Molnár Attila Pem Imre**

**elnök elnökhelyettes**